ഉറവിട മാലിന്യ സംസ്കരണ പദ്ധതിയുമായി നെയ്യാറ്റിന്കര നഗരസഭ നെയ്യാറ്റിന്കര: മാലിന്യം നീക്കം ചെയ്യുന്നതിന് ബുദ്ധിമുട്ട് അനുഭവപ്പെടുന്ന നഗരസഭാ പ്രദേശത്തെ എല്ലാ വീടുകളിലും ബയോ ഡൈജസ്റ്റര് ബിന്നുകള് സ്ഥാപിച്ച് ഉറവിട മാലിന്യ സംസ്കാരണ പദ്ധതി നടപ്പിലാക്കുന്നതിനായി നഗരസഭയുടെ ബൃഹദ് പദ്ധതി. ഒരു കോടി ഇരുപത്തി ഏഴ് ലക്ഷം രൂപ വകയിരുത്തി നഗരസഭാ പ്രദേശത്തെ 7055 കുടുംബങ്ങളില് പദ്ധതി നടപ്പിലാക്കുമെന്ന് നഗരസഭാ ആരോഗ്യ സ്റ്റാന്ഡിംഗ് കമ്മിറ്റി ചെയര്മാന് ജെ. ജോസ് ഫ്രാങ്ക്ളിന് അറിയിച്ചു. നഗരസഭയ്ക്ക് സ്വന്തമായി മാലിന്യ സംസ്കരണ പ്ലാന്റ് ഇല്ലാത്ത സാഹചര്യത്തില് മാലിന്യം ഉറവിടങ്ങളില് തന്നെ സാംസ്കരിച്ച് മാലിന്യ പ്രശ്നത്തിന് പരിഹാരം കാണുക എന്ന ലക്ഷ്യത്തോടെയാണ് പദ്ധതി ആവിഷ്ക്കരിച്ചിട്ടുളളത്. പൊതു ഇടങ്ങളിലെ മാലിന്യം സംസ്കരണത്തിനായി നഗര പ്രദേശത്ത് പതിനാല് സ്ഥലങ്ങളില് എയ്റോബിന് സ്ഥാപിക്കുന്നതിനായി സ്വച്ച് ഭാരത് മിഷന് പദ്ധതിയില് ഉള്പ്പെടുത്തി ശുചിത്വ മിഷന്റെ അംഗീകൃത സ്ഥപനങ്ങള് മുഖേന എണ്പത്തിയാറ് ലക്ഷം രൂപയുടെ സംരംഭം നടപ്പിലാക്കുവാനും നഗരസഭാ ആരോഗ്യ സ്റ്റാന്ഡിംഗ് കമ്മിറ്റി തീരുമാനിച്ചു. ആറാലുംമൂട് , അമരവിള മാര്ക്കറ്റുകള്, ഗ്രാമം ജംഗ്ഷന്, ഗവ: ബോയ്സ് എച്ച്. എസ്. എസ്, ഗവ. ഗേള്സ് എച്ച്. എസ്. എസ്, പുല്ലാമല എച്ച്. എസ്, പെരുമ്ബഴുതൂര് പോളിടെക്നിക്, മാമ്ബഴക്കര മാര്ക്കറ്റ്, ഊരുട്ടുകാല എച്ച്. എസ്, കെ. എസ്. ആര്.ടി.സി കോംപ്ലക്സ്, അക്ഷയ ഷോപ്പിംഗ് കോംപ്ലക്സ്, ആയുര്വേദ ആശുപത്രി, ഗവ:ഹോമിയോ ആശുപത്രി എന്നിവിടങ്ങളിലാണ് എയ്റോബിന് സ്ഥാപിച്ച് പൊതു ഇട മാലിന്യ സംസ്കരണം നടത്തുന്നത്. ഈ പദ്ധതികള് പൂര്ത്തിയായി കഴിഞ്ഞാല് നഗരപ്രദേശത്തെ മാലിന്യ പ്രശ്നത്തിന് പരിഹാരം കാണാന് സാധിക്കുമെന്ന് ആരോഗ്യ സ്റ്റാന്ഡിംഗ് കമ്മിറ്റി ചെയര്മാന് ജെ. ജോസ് ഫ്രാങ്ക്ളിന് വ്യക്തമാക്കി.